Frantzisko Garai

Frantzisko GaraiEspainiar agirietan Francisco de Garay (Sopuerta, 1475- Mexiko, ) bizkaitar militar, esploratzaile, konkistatzaile eta esklabo-trafikatzailea izan zen.

 Bizitza 
1510ean Kristobal Kolonekin joan zen haren bigarren bidaian. Karibeak harrapau eta esklabu egiteko lehen armada antolatu zuen, azienda eta urre meategietan halabeharrez lan egin zezaten, haien esklabotza antropofagoak zirela argudiatuta egin zuen. Garaik Diego Kolon almiranteari 1511an bidalitako gutunean karibeak esklabo egin zituztela esaten zion:“…visto questa rasón e justiçia avía para destruir los dichos caribes los mandamos dar por esclavos” Hainbestekoa izan zen sarraskia espainiar enperadoreak baimena eman ziela irla esklabo egindako afrikarrekin birpopulatzeko.

Jamaikako gobernari izan zen Diego Kolonen agindupean. Aberastu ondoren, Mississippi ibaia aurkitu zuen espedizioa ordaindu zuen; Alonso Álvarez de Pineda izan zen espedizio buru (1519). Urtebete geroago Mexikorantz abiatu zen bertan kolonia bat sortzeko asmoz (Pánuco) baina Hernán Cortési aurre egin behar izan zion. 1523. urtean Cortések Pánuco hartu zuela jakin zuenean Frantziskok koloniara jo zuen segituan; bidean gizon asko galdu zituen ordea eta Cortésen agindupean jarri behar izan zuen ondoren. Cortések Mexikora bidali zuen Palmas ibaiaren inguruko lurraldeetara jendea bizitzera eraman zezan baina handik gutxira biriketako gaitzak jota hil zen Frantzisko.

 Erreferentziak 

 Kanpo estekak 

 Bañales, Goio, Francisco de Garay, enkarterrimuseoa.eus

Kategoria:Bizkaiko militarrak
Kategoria:Gaztelako Erresumako militarrak
Kategoria:Euskal Herriko konkistatzaileak
Kategoria:Sopuertarrak
Kategoria:Ipar Amerikaren esploratzaileak
Kategoria:Mexikoko golkoaren esploratzaileak
Kategoria:Euskal esklabo-trafikatzaileak